દરેક સંબંધ પરિપૂર્ણ ક્યારેય નથી હોતો,પરંતુ કેટલીક વખત હૃદયના ખૂણાઓ ખાલી રહી જતા હોય છે સંવાદના અભાવે કે સ્પર્શના અભાવે. આજે આધુનિક યુગમાં જીવન રેટરેસનો ભોગ બન્યું છે, અધૂરામાં પૂરું આ ટેકનોલોજીએ વિશ્વ નાનું કરી દીધું કે એમ કહો કે વિશ્વને તમારી મૂઠ્ઠીમાં લાવીને મૂકી દીધું તે છતાં વ્યક્તિ વ્યક્તિ વચ્ચેનું અંતર વધી ગયું છે. કુટુંબો વિભક્ત જ નહીં, નાના થતા ગયા. સંયુક્ત કુટુંબોની તકલીફો નહોતી એમ નહીં, પણ તેમાં સ્નેહની ભૂખ એક નહીં તો બીજી વ્યક્તિ પાસેથી સંતોષાઈ જતી હતી. હવે એક જ બાળક હોવાને કારણે તેની પાસે મસ્તી કરવા કે રમવા માટે કે પછી પોતાની લાગણીઓ વ્યક્ત કરવા માટે કોઈ પાત્ર નથી રહેતું. સંબંધોમાં એકલતા ન જણાતી હોત તો એકસ્ટ્રા મેરિટલ સંબંધો પણ ન બંધાતા હોત. આ એકલતાને નાથવા માટે બ્રિટનમાં તો એકલતાને નાથવા માટે ખાસ પ્રધાન નિમવામાં આવ્યા. જેમણે આ સમસ્યાને નિવારવા માટે પ્રયત્નો કરવાના બ્રિટનના વડાપ્રધાન થેરેસા મેના કહેવા પ્રમાણે આધુનિક જીવનની આ કરૂણ વાસ્તવિકતા છે.